LidanRubinov/Halacha-QA huggingface dataset:
שאלה: דבק בציצית : האם לשים דבק בציצית מבטל את השזירה? אם כן.האם אפשר להוציא את הדבק ולתקן את השזירה?האם יש בעיה של תעשה ולא מין העשוי
תשובה: ראש חוט של ציצית שנטבל בדבק כדי למנוע פירוק שזירתו, כשר לברכה. פירוט והרחבה שבט הקהתי ח''ו,ט התיר לכתחילה להדביק את ראשי חוטי הציצית כיון שמדביק לצורך החוטים שלא יתפרקו ודומה לכל לנאותו אינו חוצץ.  מה גם שהדבק לבן ושקוף כך שאינו פוגם בצבע הלבן של חוטי הציצית. בירור הלכה לרב דויד יוסף יא,ד בשם ספר ציצית-הלכה פסוקה עמ' קלט העדיף להדביק ראשי החוטים מאשר לקושרם ובכך גם מונע פירוק שזירתם וגם לא מוסיף על הקשרים  כחששו של המג''א  והעיד שהסכים עימו הגר''נ קרליץ. בירור הלכה לרב דויד יוסף יא,ד הדגיש שאם אורך החוט הוא בצמצום, לא כדאי להדביק את ראשי החוט שכן מקום הדבק אולי נחשב כחוט אחד שאינו שזור שהרי א''א להפרידם כלל. אמנם שבט הלוי ח''י,ח באות ב מציין שלא היה חושש לביטול השזירה כיון שבאמת הוא שזור, אמנם כיון שהפוסקים והמקובלים הקלו בקשירה,העדיף לא להתחכם בעצות אחרות כהדבקה. פסקי תשובות ח''א יא,יד מביא את הפוסקים הנ''ל ומסיק שמעיקר הדין מותר להדביק. לך ולכל בית ישראל
שאלה: ברית מילה דחויה ליום שישי: בוקר טוב ושבוע טוב שמעתי שברית מילה שנדחה לא מלים ביום שישי רציתי לדעת האם זה נכון? שנית מה המקור? ב מראש
תשובה: יש כאלה שחוששים שבדורות הקודמים היו צריכים לחלל שבת, אבל היום לא משנה באיזה יום תעשה. ולכן טוב למול מתי שאפשר בהקדם האפשרי.
שאלה: תשובה על הורדות:, בעבר השתמשתי בתוכנות, משחקים ושירים שהורדו מהאינטרנט. חלקם היו נקנים אם לא היתה אפשרות להוריד מהאינטרנט בחינם. וחלקם - כיוון שהיו באינטרנט בחינם, הורדו והשתמשתי בהם. איך עושים על זה תשובה?
תשובה: צריך לחלק אם השתמשת בהם למטרה מסחרית או למטרה פרטית. כאשר יש זכויות יוצרים ההקפדה בזה היא בעיקר בתחום המסחרי, לא לעשות רווחים ממוניטין של מישהו אחר. אבל אם השתמשת בזה לעצמך, זה כמו אדם שהפקידו לו ספר והוא העתיק ממנו, שהש"ך (חושן משפט סימן רצב) אומר עליו 'לא יבוזו לגנב כי יגנוב', מדין דאורייתא אין איסור גזל בדבר הזה כי הוא לא גונב דבר ממשי אלא שיש חוקים של זכויות יוצרים, והחוקים מתמקדים בעיקר אם אדם עושה את זה למטרות רווח, איסור גזל אין בזה כי זה זוטו של ים. אבל היות שהבעלים מקפיד יש מידת חסידות להקפיד לא להשתמש גם לעצמך. אם השתמשת לעצמך ולא לצורך מסחרי לא צריך שום תשובה.
שאלה: חומרת המלבין פני חברו ברבים: במסכת אבות פרק ג משנה יא נכלל הסעיף של "והמלבין פני חברו ברבים" בקרב האנשים ש"אף על פי שיש בידו תורה ומעשים טובים, אין לו חלק לעולם הבא". מדוע נכלל הסעיף בקרב שאר הסעיפים האחרים, שכן נאמר "אף על פי שיש בידו תורה ומעשים טובים, אין לו חלק לעולם הבא" על סעיפים אלו מכיוון שניכר בהם שלא יצרו תקפו, אלא הוא עושה זאת מפני עזות פנים ואילו בעניין המלבין פני חברו ברבים, ניתן להגיד שהוא עושה זאת מתוך רצון להתגדל בעיני אחרים. אם כן, מדוע נכנס סעיף זה בין האחרים? ושבוע טוב
תשובה: לשואל המלבין פני חברו ברבים, הוא כופר בהיות האדם 'צלם אלקים', ואינו מאמין בכך שנשמת האדם היא חלק אלוק ממעל. לכן הוא מזלזל בבריות. וגם אם נאמר שעיקר כוונתו לרומם את עצמו, אם היה ברור לו שהאדם הוא נזר הבריאה ותכליתה, הוא לא היה מעלה על דעתו לרומם את עצמו בדרך זו. נאמנה
שאלה: תפילה במניין שנחסר: 1 תחילת היתה ב- 10 מתפללים לאחר ובא לציון יצא אחד מה מתפללים: א. האם ניתן לצרף קטן בן 12 לשמונה חודשים להמשך התפילה עד סופה? (מניין ספרדי) ב. האם ניתן להמשיך את התפילה ב-9 אנשים? 2 כעת שזמן הנץ הוא בשעה 6:31 לחלק מה מתפללים ממהרים לעבודתם: א. האם ניתן לדלג על תוספת של התחנון שבימי שני וחמישי? ב. על אילו חלקים בתפילה ניתן לדלג על מנת שנסיים את התפילה עם מניין הכונה עד השעה 07:00?
תשובה: 1. אם הוא יצא לפני קדיש "תתקבל", לספרדים אין לומר קדיש לאחר "ובא לציון" (כך משמע מהשולחן ערוך נה, ב, ועיין בילקוט יוסף סימן קלב הלכה י"ב). ואילו לאשכנזים יש לומר קדיש תתקבל לאחר "ובא לציון". ניתן להמשיך את התפילה שלאחר מכן אולם כבר אין כאן מניין ואין לומר קדיש יתום. קטן אינו מצטרף למניין. 2. א. אם אין אפשרות אחרת, כן. ב. את החלקים שלאחר קדיש תתקבל יכול כל אחד להשלים ביחידות. כדאי לומר "עלינו לשבח" בציבור לאחר הקדיש, כמנהג האשכנזים.
שאלה: פשרות בזוגיות: לרב. בעלי ואני נשואים כ 4 שנים וב"ה טוב לנו ואנחנו אוהבים. עם זאת, יש דבר שמאוד מאוד מפריע לי, בעלי שומר דברים ואוסף ולא מסכים לזרוק כלום או כמעט כמעט כלום. כך יוצא שכל פינה שאני מצליחה לסדר הוא ממלא אותה במשהו שלדעתי מיועד לפח. אנחנו גרים בקרוואן וכבר יש לנו 3 שולחנות ובגלל זה אין לילדים מקום בחדר בכלל. הארון שלו מלא בחולצות מתקופת הישיבה ואין לי מקום להכניס בגדים. בקיצור, זה גורם למתח גדול בינינו, הוא חושב שאני סתם אוהבת לזרוק ולי כל הדברים המיותרים עושים עוגמת נפש גדולה באמת. אני מציינת שוב שאני אוהבת את בעלי מאוד אבל העיניין הזה מקשה. אודה לרב על התשובה
תשובה: : כל עוד שהקושי יגע רק במחלוקת הענינית אני מאמין שתמצאו את הדרך למצוא את הפתרון שהכי פחות פגע בכם. ניתן לנטות לצד אחד כשהצד השני מוותר. וניתן ללכת בדרך האמצע. דרך האמצע יכולה להיות שיש חדר שאליו הוא מכניס את אוספים שלו ויש חדר שהוא מחוץ לתחום או כל החלטה אחרת. מה שחשוב הוא להשאר עניניים. להבין שכשם שלך יש צורך לבית מאוורר כך יש לו צורך לאוסף מכל הבא ליד. הצורך שלך לגטמי וגם הצורך שלו. אין כאן מישהו שעושה משהו רע אלא זה רק ענין של טעם וריח הרגלים ויחס לרכוש. באופן כללי בנוגע לעניני הבית כתוב בח שיש להעדיף את צרכי האישה על צרכי האיש וזאת משום שהאשה נמצאת יותר בבית. אולם אין כאן הדרכה גורפת וכל החלטה רצוי שתתקבל מתוך התחשבות מרבית בצרכי השני. בהצלחה
שאלה: עטיפת הראש בטלית לרווקים: לכבוד הרב שליט"א! האם בחור רווק, הנוהג על פי פסקי הבן איש חי, יכול לעטוף ראשו בטלית בזמן התפילה? ומהו הדין אם מתפלל בבית כנסת שאפילו רוב הנשואים לא נוהגים לכסות ראשם בטלית?
תשובה: בוודאי שכך ראוי בזמן תפילה, בפרט בשחרית שבה יש תפילין וראוי שהראש יהיה מעוטף בטלית, ולכל הפחות בזמן קריאת שמע ותפילת עמידה. ויש לנהוג כך גם במקום שהמתפללים לא נהגו כך, כי לפי רוב הפוסקים (גם האשכנזים) ובכללם המשנה ברורה כך ראוי לעשות.
שאלה: אמירת " עליכם" בליל שבת: ישנם שנוהגים לחזור ג"פ על כל משפט, כלומר: בואכם ג"פ, ברכוני ג"פ וכו. וישנם ששרים ואז אומרים כל משפט פעם אחת. מהו המנהג הנכון יותר ליוצאי עדות המזרח?
תשובה: אין חובה לומר שלו' עליכם וכל אמירתו היא מכח המנהג. ולכתחילה נהגו לומר שלוש פעמים ואמנם במקום שהאנשים קצרי רוח להמתין לסעודה אפשר לומר פעם אחת.
שאלה: איבוד מציאה: מצאתי אבידה לפני כשבוע, פרסמתי שלט והמאבד התקשר. לפתע גילית שאיבדתי את המציאה (לא בפשיעה כמובן). האם אני חייב להחזיר לו את ערך האבידה?
תשובה: נחלקו האמוראים האם המוצא (שומר אבידה) מתחייב בשמירתה ברמת "שומר שכר " או שמא חיוביו הם רק כ"שומר חינם". (רבה ורב יוסף בבא מציעא כט.) האחרונים הכריעו שהדבר מוגדר כספק בדין כיצד לפסוק, האם הוא שומר חינם או שומר שכר (ש"ך, נתיבות, ערוך השולחן, חושן משפט סימן רס"ז - בניגוד למהרש"ל, בבא קמא, הכונס סימן ט' שפסק שהוא שומר חינם) פועל יוצא מכך הוא הנידון שלנו - האם מוצא האבידה חייב בת על כך שהוא איבד את האבידה או לא? ההלכה למעשה היוצאת מההגדרה הדינית של "ספיקא דדינא" היא שלא מחייבים את המאבד לשלם, אך אם בעל האבידה "תפס" מממונו של המוצא כסף כנגד אבידתו אין מוציאין ממנו. מדרך ארץ (לא חיוב ) מומלץ לשוחח עם בעל האבידה ולנסות לפייס ולרצות אותו ואף אולי להציע לו פיצוי קטן.
שאלה: אמירת שם ה  בשירים של ימינו: אם שר שיר על גודלו של ה ותפארתו - שיר של זמרים מהיום ולא שירים שכתבו רבנים לפני מאות שנים - האם מותר לומר את שם ה או צריך לומר אותו בכינויים - אם יש את המילה קל האם מותר לומר את המילה עם א או צריך להשאיר עם ק? ב מראש וחנוכה שמח.
תשובה: שם ד' קדוש מאוד ואסור להזכירו לבטלה ואם אומרים אותו דרך שירה לא ראוי להזכיר, אם אם המילים נאמרות כתפילה עם זהירות בנקיון ידיים ובשמירת הצניעות ושאר דברים שנזהרים בתפילה- אפשר. בשם א-ל הספרדים נהגו להזכירו ולא החמירו והאשכנזים יש מהם שהחמירו.
שאלה: תבנית חלבית בתנור פרווה: יש לי תבנית סיליקון חלבית. ברצוני לאפות עוגה פרווה בתנור פרווה. האם מותר להכניס את התבנית החלבית לתנור הפרווה? האם העוגה תהיה בחזקת פרווה? (דעה אשכנזית בבקשה)
תשובה: מותר לאפות את העוגה בתנור החלבי והיא תשאר פרווה. בשני תנאים: תנאי אחד- התבנית היתה נקיה. תנאי שני- לא אפו בתבנית החלבית ב24 שעות האחרונות (שלפני אפיית העוגה) חלב או גבינה. אם אכן אפו בה מאכל חלבי ממש, אין לאכלה עם בשר. ואף אם לא אפו בה מאכל חלבי ממש ב24 שעות האחרונות, רצוי להמנע מלאפות בה עוגה פרווה על מנת לאכלה עם בשר ממש. אמנם בפועל אם כבר נאפה מותר לאכלה אפילו עם בשר ממש. הערה: כמובן הדין יהיה זהה בכל מאכל פרווה לא רק בעוגה. הסיבה שכתבתי שרצוי להמנע מלאפות בכלי על מנת לאכול עם בשר היא משום שיש מחלוקת פוסקים בדבר(בישול בכלי שאינו בין יומו על מנת לאכלו עם המין השני). הרב אלישיב קפקה
שאלה: השם טום לתינוק: בעלי ואני מצפים בעזרת השם לבן זכר ואנחנו מתלבטים לגבי השם.אנחנו מאוד אוהבים את השם טום (מעדיפים טום בט ולא בת בגלל צירוף האותיות).קראנו שטום זה טוב ומיטיב,האם נכון הדבר?האם זה טוב לקרוא למישהו בשם בראשי תיבות?והאם בכלל זה שם מומלץ או עדיף שם אחר? מראש ובשורות טובות.
תשובה: השם טום נחשב לשם של הנוצרים ולא ראוי לתת שם שידוע ככזה לרוב האנשים. ובכלל לא מקובל לתת שם בראשי תיבות. ואם תרצו תקראו לבן מיטיב שזהו שם עם משמעות טובה.
שאלה: קושי בקיום איסור שירת נשים: אני בחורה בת 17 ויש לי קול מאד יפה, משהו שמקשה עלי עם איסור שירת נשים. ניסיתי בעבר שלא לעבור על איסור שירת נשים (ז"א לא לשיר ליד גברים) וזה עבד לי במשך זמן קצר מאד. מאז התקופה הזאת עברתי התחזקות אדירה באמונה שלי ובאהבה שלי כלפי הקב"ה, ועדיין, אני לא מצליחה להתאפק ולא לשיר ליד גברים. הנושא הזה גורם לי לחוסר אהבה כלפי עצמי ולעצבות נוראה, שכן אני לא עובדת את הקב"ה בצורה המירבית. אני באמת רוצה לעבוד אותו בצורה השלימה ביותר, זוהי כל מגמת חיי. מה אפשר לעשות?
תשובה: ב"ה לך. הקדוש ברוך הוא ברך אותך בכשרון מיוחד וזה נפלא. כישרון זה הוא מתנה נפלאה שה' נתן לך ועל ידה תוכלי לעשות המון דברים נפלאים. בכל דבר בחיים אנו יכולים להתקרב לאבינו שבשמים, וחס ו גם להיפך. כך גם בכשרונות האלו שה' נותן בנו. אם אנו משתמשים בהם נכון, אנו זוכים להתקרב לה' על ידם ואם חס ו אנו מתנהגים איתם בדרך לא נכונה, אנו מפסידים אותם. חשוב מאוד לדעת שכיום יש דרישה לא מעטה לזמרות השרות לנשים ואם יודעים להגיע למקום הנכון, ממש אפשר להצליח בכך המון המן. אין ספק שזו התמודדות, אבל ה' נותן לנו את הכח להתמודד בדברים אלו. בכח השירה לעשות דברים נפלאים, וכמובן גם להיפך, וחשוב לדעת שהדברים לא פשוטים. ממש כמו כל עצמה, אם הדבר מאוד משתנה אם יודעים להשתמש בה נכון. לדוגמא, אם יש נשק, אם משתמשים בו כדי להגן על עם ישראל, זו זכות נפלאה, אבל אם משתמשים בו לפגוע ביהודים זה ממש נורא. לכן, חשוב מאוד להתגבר על הדברים האלו, ולשאוף קדימה, לשאוף לתיקון ולזכות להמון הצלחה ושמחה. הגמרא מלמדת אותנו שהיו נשים שחטאו בכל מיני דברים שבהן, כגון רחב שפגעה באנשים והובילה אותם לחטא, וכן עוד נשים. ואנו שמאוד לא רוצים את הדברים האלו, נפגשים בהם במקומות רבים ורואים את הנזקים שהם גורמים. אין מה להתכחש, שבטבע גברים נמשכים לדברים כאלו, ולכן חשוב מאוד לא להגזים בכך אלא להשתדל לעשות הכל כדי לא להכביד על אחינו הגברים, ועל כל עם ישראל. היי חזקה וה' ישלח לך את ברכתו הרב יצחק גרינבלט.
שאלה: "חטאות נעורי ופשעי אל תזכור.": דוד המלך כותב בתהילים "חטאות נעורי ופשעי אל תזכור." חיפשתי לראות פירוש במה מדובר ולא מצאתי הפרשנות מדברת על חטא כללי ולא ספציפי לגיל הנעורים ובכן, למה היה צריך לציין זאת כחטא נעורים? האם אכן מדובר על עוון הברית ולכן מתאר זאת כנעורים? לא מצאתי הסבר אחר לנושא.
תשובה: לשואל במקום שלא פורש חטאם של גדולי אומתנו, איננו רשאים להכריע על פי השערות ודמיונות, עלינו לעיין ח ובדברי רבותינו המפרשים ולהאזין לדבריהם, הלוא כך אמרו ח : "דוד   לא שלט בו יצר הרע" (בבא בתרא יז ע"א), ומדוע נטפול בדוד מלכא משיחא חטא הברית אם איננו מוכרחים לזה. אין זו דרכם של ח ואין זו דרכם של רבותינו המפרשים, אדרבה מפסוק זה (תהלים כה, ז) אנו לומדים הנהגה חשובה בדרכי התשובה, וכה דברי רבנו יונה בספרו "שערי תשובה" (שער ד): "יש לו  לאדם  לבקש רחמים כל ימי חייו על סליחת עונותיו הראשונים והאחרונים, ולהיות ירא ומפחד אולי לא השלים חוק עיקרי התשובה. גם דוד המלך עליו ה אמר (תהלים כה, ז): 'חטאות נעורי ופשעי אל תזכור'". (ובאשר לסוגיית דוד ובת שבע ראה ספרו הנפלא של מו"ר הרב דוד חי שליט"א "עריכת נר לדוד") נאמנה
שאלה: הסטת הפרוכת של ארון הקודש: שבוע טוב וחנוכה שמח, רציתי לשאול האם יש ענין להסיט את הפרוכת לצד ימין דווקא (בבחינת לעולם יעדיף ימין על שמאל) והם צוין מנהג זה במקורות? אם בבית הכנסת נהוג דווקא להסיט לשמאל האם יש להעדיף את מנהג בית הכנסת? ומה הסדר הרצוי בהסטת הפרוכת לימין ולשמאל בהוצאת ובהכנסת ספר התורה ומה המקור? ישר כח ותזכו למצוות
תשובה: ראיתי שרבנים חשובים כתבו שגם בפרוכת טוב להסיט משמאל לימין אולם זהו הידור מצוה ולא דין. על כן אם זה עלול לגרור ויכוח או מחלוקת ח"ו אין להקפיד על כך.
שאלה: צ ק דחוי - הלנת שכר?: האם ת בצ ק או צ ק דחוי נחשב כהלנת שכר?
תשובה: . ניתן לסמוך על הדעות המקלות הסוברות ששיק זה כסף אפ' במקום שהפועל התכוון להרוויח מזומנים ואינו יכול, כגון שאין בנק באזור שלו או שהבנק סגור. הרחבה ונימוק : א. אם הפועל מסכים לקבל שיק לכו"ע אפשר ליתן לו שיק לאותו יום וכן שיק דחוי (משפט הפועלים עמ' תכו גם לפי המחמירים בהמשך) ב.אם הפועל אינו מסכים לקבל שיק יש חילוקי דעות : י"א שאפשר ליתן לו שיק בכל אופן גם שיש למעביד כסף בבית וזה מוגדר כמזומנים (תשובות והנהגות ג,תע) ואפ' אם הבנק סגור בעת נתינת המעות מכיוון ששיק שה ממון גמור לדעה זו. ויש מחמירים וסוברים ששיק יש לו מעמד של "המחהו אצל שולחני" וע"פ זה כל עוד הפועל לא יסכים לא יהיה ניתן לשלם לו בשיק (משפט הפועלים תעו) ולכן צריך ליתן מזומנים דווקא. מיהו גם למחמירים הנ"ל זה דווקא כאשר יש למעביד מזומנים בבית, אבל אם אין לו מזומנים בבית י"א שגם לדעה המחמירה יוכל להביא שיק (טור ומחבר שלט,ו) ויש חולקים (חינוך וריטב"א מובאים בגליון רע"א שם) הסוברים שגם שאין כסף למעביד בבית הוא צריך לטרוח ולהביא כסף. הרב נוחם בלס
שאלה: רכישת דירה עם אנרגיות רעות: אנו מעוניים לרכוש דירה שאומרים שיש בה אנרגיות רעות. הדירה לכשעצמה מאד מוצאת חן בעיניינו, אך ישנם שמועות בשכונה שהדירה מקוללת ושהיא לא מומלצת לקנייה. אציין שהדירה עומדת מוצעת למכירה כ 3 שנים, והיא ריקה מעל שנתיים. מה לעשות? כיצד להתנהל?
תשובה: כדאי לשים לב למה שאנשים אומרים ולחפש דירה אחרת.
שאלה: גזל מאשתו: אם אדם גנב חפץ כלשהוא או כסף, מאשה. ולעתיד, התחתן עם האשה הזו. האם צריך להשיב לה את הגזילה? הרי כל מה ששיך לאשתו, שלו! והוא הבעלים עליו! ואיך ישיב לעצמו?
תשובה: הכלל כל מה שקנתה אשה קנה בעלה, אין פירושו שכל מה ששייך לאשתו שייך לו. אלא המעמד של נכסי אשתו מתפרטת לכמה סוגים. א. נכסים שאכן שייכים לבעל לגמרי כגון מציאתה ומעשה ידיה. ב. נכסים שהגוף נשאר של האשה אבל הבעל אוכל הפירות ואלו נקראים נכסי מלוג ואלו כוללים רוב הנכסים שלה כגון ירושתה, מתנות שאחרים נותנים לה, ת על חבלות שאחרים חובלים בה וכו'. ג. נכסים ששייכים לאשה בלבד ואין לבעל בהם פירות כגון מתנות שהבעל נותן לה. יש סוג אחר של נכסים שנקראים נכסי צאן ברזל שהם נכסים שהאשה מכניסה לבעלה בתור נדוניא ונכתבים בכתובתה, שדינם שהם של הבעל אבל הוא חייב להחזיר את שווים אם תתאלמן או תתגרש. בנדון דידן שגזל את אשתו לפני שהתחתנו ואח"כ התחתנו, הבעל ודאי אינו קונה הגזילה לגמרי כדי שיהיה שלו, שהרי רק מציאות ומעשה ידיה הבעל קונה לגמרי בגלל טעמים מיוחדים: מעשה ידיה תחת מזונותיה ומציאתה מפני איבה. אין שום טעם ותקנה שהבעל יקנה הגזילה ולכן אינו שלו לגמרי. יש רק להסתפק אם היא נכסי מלוג שהגוף שלה והפירות של הבעל או אם היא שלה לגמרי. ונראה שדבר זה במחלוקת שנויה. כבר הזכרנו שהחובל בא"א, הפצוי שהאשה מקבלת דינו כנכסי מלוג שהגוף שלה אבל הבעל אוכל הפירות. כ"כ מפורש במשנה כתובות סה: אבל כאשר הבעל עצמו חובלת באשתו יש מחלוקת ראשונים אם הפצוי שהאשה מקבלת הוא נכסי מלוג כדין אחר שחובל בה א"ד הכסף שלה לגמרי. רוב הראשונים פסקו שהכסף הוא נכסי מלוג והביאו ראיה מתוספתא ט,ד שכתב כן מפורש. אמנם הרמב"ם חובל (ד,טז) כתב שהכסף שייך לאשה לגמרי והבעל אינו אוכל פירות וגם אינו יורש כסף זה. הצפנת פענח (מתנות עניים ד,י עמוד 108 ועוד מקומות ע"ש בפרנקל) פירש הטעם של הרמב"ם שאדם לא יכול להרויח מעוולה שהוא עצמו אחראי לה. הצ"פ הביא לכך כמה דוגמאות א. אין אדם יורש קרוב שהוא עצמו גרם למיתתו באיסור. כך דייק מרמב"ם סוף הל' ממרים. ב. אדם שמפתה נערה ונשא אותה אינו משלם לה קנס מיד רק כאשר מתגרשת או מתאלמנת. הצ"פ דייק מן התוספתא (כתובות עג) שהבעל אינו יורש כסף קנס זה אם אשתו תמות אלא יורשיה ממשפחתה יורשים קנס זה, והטעם לכל זה כאמור שאין אדם יכול להנות מעוולה שהוא עצמו אחראי לה. לפי"ז נראה שאם גוזל מאשתו ומשיב הכסף הכסף יהיה של האשה לגמרי והבעל אינו אוכל פירות ואינו יורש כסף זה, לפי הרמב"ם. כאמור הראשונים חלקו עליו. אגב לפי הסבר הצ"פ אפשר לתרץ איך הרמב"ם פסק נגד תוספתא מפורשת הנ"ל ב"ק ט,ד שבעל שחובל באשתו הפצוי הוא נ"מ! שהרי לפי הסבר הצ"פ תוספתא זה סותר הדין בתוספתא כתובות שהבעל אינו יורש קנס שהכניס לאשתו, ורמב"ם פסק כתוספתא בכתובות וא"ש. הרב ברוך פז
שאלה: טעויות בתפילת שמונה עשרה: 1. אם אני לא זוכר אם בירכתי איזה ברכה בתפילת 18 או שדילגתי מה אני צריך לעשות? לאיפה אני צריך לחזור? ואם בכלל אני צריך? וגם זה תלוי איפה הייתי אם כן אז מה הדין בכל מקום? 2. אם אמרתי משפט עם מילה טעות אני צריך לחזור? ואם כן ויש אחרי אחרי המילה גם את שם ה ככה שאם אני יחזור אני יחזור גם על שם ה וזה סתם מזכיר שם ה לבטלה? מה הדין? 3. אם בטעות חתמתי חתימה אחרת ו הבאה אני מגלה שחתמתי בחתימה אחרת הקודמת מה אני צריך לעשות? 4. מותר לחזור על איזה מילה בשביל כוונה שונה או טעות בכוונה? - לא שם ה, ואם זה שם ה - מותר? 5. וגם אני שמעתי שבחלק מהספיקות שלי צריך לחזור ואני לא בטוח בזה ואם זה באמת נכון אז למה הרי זה רק מדרבנן? 6. אם הרב יוכל להביא לי עוד כמה ספיקות והדין שלהם שקשורים לתפילת 18 אני אשמח מאוד כי אני לא יודע מה לעשות כשזה יקרה לי כמובן שאשתדל שלא יקרה לי 7. אם אמרתי טעות וכבר השתחוויתי נגיד במודים אנחנו לך ועפ"י הדין אני צריך לחזור על טעות כזאת אני צריך לחזור גם על ההשתחוויה של מודים אנחנו לך? 8. עד כמה זמן מותר לי לכוון אחרי שאני אומר שם ה ושלא יחשב הפסק? אשמח אם הרב יפרט לי בתשובות כי זה חשוב לי
תשובה: ב"ה לך. ברשותך אעבור ישר לשאלותיך אחת לאחת בעזרת ה', וסליחה שאני מקצר. 1. צריך לחזור לאותה הברכה. 2. כן, אם חייבים לחזור ממילא אין שם שמים לבטלה. 3. צריך לחזור. 4. לא כופלים מילים בשביל כוונה. 5. לא הכל בוחנים אם זה דאורייתא או דרבנן, שכן מה שחייבים לומר צריך לומר ולחזור עליו כי לא אמרנו את מה שצריך. 6. שאל לפי הצורך, אין דרכי להוסיף ספקות. 7. כן. 8. כל זמן שמכוון אין בעיה. הרב יצחק גרינבלט.
שאלה: על מה נהג פוגע צריך לשלם?: רכב פגע ברכב אחר מאחורה, והוא הסכים לשלם. הרכב היה במוסך יום אחד, לתיקון. האם בעל הרכב יכול לבקש מהפוגע עוד כסף על זה שלא היה לו רכב יום שלם והוא נסע באוטובוסים בשל כך?
תשובה: בתשלומי נזיקין, בדרך כלל אי אפשר לתבוע ת על עלויות נוספות מעבר לת עבור הנזק הישיר. יוצאים מן הכלל מקרים בהם הנזק גורר אחריו בהכרח הוצאת הוצאות אחרות המחויבות בעקבות הנזק. חוסר הנעימות בנסיעה באוטובוסים במקום ברכב אינו עילה לתביעה, אך אם בעקבות הנזק הוכרח הניזק לשכור רכב יש מקום לתבוע העלויות. הרב מרדכי גרוס.
שאלה: ניקוי ירקות עלים עם  סטרילי : לכבוד הרב לפני מספר חודשים פורסם באינטרנט מכתב הרב שתומך במחקרו של הרב ביגל בנושא ניקוי ירקות מחרקים על ידי סטרילי. במכתב נאמר שכבוד הרב בדק בעצמו את החומר ואכן התוצאות היו משביעות רצון. לאחרונה שאלתי על כך את הרב משה כ"ץ מארגון כושרות, והוא אמר לי כי הרב אמר לו בע"פ שהמידע שנמסר לרב היה לא נכון ולכן הרב לא עומד מאחורי החומר סטרילי. האם אכן כך הם הדברים? אם כן: מדוע הרב לא מפרסם זאת?
תשובה: אפשר להשתמש בחומר הנ"ל, אלא שצריך לשטוף היטב גם לפני ההשריה, כי השטיפה שלפני כן מורידה את הלכלוך הגס, אחר כך להשרות כחמש דקות בסטרילי, ואחר כך שוב לשטוף היטב במים.
שאלה: איך הוגים אותיות ללא ניקוד - המשך: כבוד הרב ו על ההשקעה 1) לא הבנתי מזה נח נסתר ונח נראה? ואיך יש להגותם? 2) הכלל שהרב הביא בנוגע לקריאת שם ה, שלאחר אותיות השימוש מ, ש, ה מבטאים את ה-א שבשם, ואחרי אותיות השימוש ו, כ, ל, ב אין מבטאים את ה-א, זה רק על שם "אדני" י-ה-ו-ה או גם אלוקים (כמו הדוגמא שהבאתי בתפילת שמונה עשרה ואלהי ) 3) לפעמים האות א ב-ואלהי כן מנוקדת האם אז יש לומר את האות א גם אם תבוא לפניה האות ו במידה ויש כזה דבר? 4) בקריאת שמע כתוב וידבר ה אל משה לאמר הא ללא ניקוד איך יש לומר "למור" כאילו לא נכתב בא או להדגיש הא ולומר "לאמר" (כאילו נכתב ניקוד הא בצירה) 5) בברכת את צמח שבשמונה עשרה כתוב "וקרנו תרום בישועתך" האות י ללא ניקוד איך יש לומר המילה כאילו אין אות י לשועתך או כאילו האות י מנוקדת בחיריק ולומר בישועתך? 6) שמנוקד אות בצירה ולאחריה יש אות י (או שאין אחריה אות י )בין בסוף מילה בין באמצע מילה האם יש להגות את האות י או לא (לדוגמא בסוף ישתבח אומרים הבוחר בשירי זימרה. חי העולמים איך אומרים חי ומדגישים הי או כאילו נכתב ח ללא י ) חשוב לציין, שאני ממוצא אשכנזי, אבל התרגלתי בענייני הניקוד להתפלל בלי להדגיש י אחרי צירה, האם אפשר להמשיך ככה בהנחה וזה נכון לפי הספרדים, אפילו שאני מתפלל בנוסח ספרד (לא עדות המזרח) ובשאר כללי הדקדוק אני לא הולך כמותם? מראש ומצטער על האריכות השאלה נשאלה בהמשך לשאלה "איך הוגים אותיות ללא ניקוד"
תשובה: לשואל 1) כל אות שאין בה ניקוד, או שמנוקדת בשווא נח, ואנו שומעים אותה בדיבור   נקראת 'נח נראה'. אות שאין בה ניקוד של עצמה, ואין שומעים אותה בדיבור   נקראת 'נח נסתר'. נח נראה נשמע במבטא ונח נסתר איננו נשמע. 2) הכלל נכון גם לגבי שם אלקים. 3) רק באותיות השימוש ל' ו-ב' כשהן קמוצות, ה-א' נשמעת במבטא (ראה שמות כב, יט  תהלים פו, ח). 4) במילה 'לאמור' אין לבטא את האל"ף. 5) במילה 'בישועתך' אין להגות את היו"ד. 6) יש לבטא (אין צורך להדגיש באופן מיוחד) יו"ד של צירה מלא. נאמנה
שאלה: פיצויים על מוצר מקולקל - ריבית?: קניתי במכולת חפץ. כשהגעתי הביתה גיליתי שהוא מקולקל. באתי להחזיר אותו לחנות והמוכר החזיר לי את כספי פלוס כסף פיצוי. האם יש בכך ריבית? לכאורה, הקניה היתה מקח טעות ויוצא שהכסף היה הלוואה וממילא יש כאן ריבית. יוצא על פי זה שאף פעם אסור לקבל פיצוי על מקח מקולקל. האמנם?!
תשובה: בשולחן ערוך חושן משפט סימן רל"ב סעיף טו, כתוב שמי שמכר קרקע ולאחר מכן נמצא בה מום הרי המקח חוזר, זאת אומרת: הקונה מחזיר את הקרקע והמוכר מחזיר את הכסף שהתקבל בעבורה, והוסיף השולחן ערוך שאף כל הפירות שאכל משדה זו צריך הקונה להשיב למוכר. אכן - בעל הלבוש, רבי מרדכי יפה זצ"ל בחיבורו "עיר שושן" על השולחן ערוך כותב שסיבת ההחזרה של הפירות היא משום ריבית, שהרי המקח בטל ומעמד המעות שהיו אצל המוכר הינו כהלוואה ואכילת הפירות של הקרקע בזמן שמעות ההלואה היו אצל המוכר הינם ריבית. ולפי זה - שאלתך עומדת. אמנם רוב נושאי הכלים במקום חלקו עליו (עיין בסמ"ע סעיף ל"ג בבאור שיטתו ובקושיות שהקשה על שיטת בעל הלבוש) וסברו שהחזרת הפירות היא משום גזל שהרי נמצא שמעולם הקרקע לא הייתה שלו ומה שאכל מפירותיה הרי זה כאוכל מפירות קרקע של חבירו ללא רשות והוא גזל. ומעמד המעות שהיו אצל המוכר כאשר ישנו מקח טעות הינם פיקדון והוא, המוכר, שומר עליהם. לדעה זו הסכימו רבים מנושאי הכלים על השולחן ערוך: רבי יהושע וולק הכהן בעל הסמ"ע, רבי יעקב מליסא בעל הנתיבות. וכן בעל ערוך השולחן. לאור זאת ניתן לומר שאפשר לסמוך על שיטות אלו הסוברות שאין כאן הלוואה וממילא אין כאן חשש לריבית. ברור שלכתחילה כדאי לציין שהפיצוי ניתן כמתנה, כשירות לקוחות על הבחירה בקניה בחנות הנ"ל ללא קשר לכספי העיסקה הספצפית הזאת.
שאלה: צום בשינה בשבת: יש לי שאלה ברשותך אשמח אם תענה. ידוע שאסור לצום יותר מ6 שעות בשבת אבל מה קורה כשישנים הרבה שעות ואין מי שיעיר אותך או שעון מעורר?
תשובה: האיסור הוא לצום עד חצות היום.
שאלה: טלית מתחת לבגד : לרב על התשובות. לגבי הטלית הרי טלית גדולה היא אור מקיף חיצוני, וטלית קטן אור פנימי, איך אפשר ללבוש על הטלית מעיל סוודר זה מונע! אלא אם הרב יכול לחדד הנושא, שתזכה לאורות החנוכה שהם רוחניים השאלה נשאלה בהמשך לשאלה "ברכה על הדלקת נרות לבד, הלל, טלית "
תשובה: השו"ע פסק ללבוש טלית קטן מעל הבגדים, האר"י לעומת פסק טלית קטן ללבוש מתחת לבגדים ואם לא כך נחשב כיוהרא.
שאלה: סימנים לקבלת התפילה: איפה זה כתוב שאם מתעטשים בתפילת 18 זה סימן טוב שהתפילה התקבלה? ואיפה זה כתוב שאם מפהקים בתפילה זה אומר שהיא לא התקבלה?, זה נכון בכלל?
תשובה: הגמרא בברכות דף כ"ד: אומרת שמי שמתעטש בתפילה זה סימן יפה שיעשו לו נחת רוח מלמעלה. על פיהוק נאמר שאם הוא מפהק ולא מניח ידו על פיו זה חוסר דרך ארץ, אבל לא נאמר שזה מונע קבלת התפילה.
שאלה: הקנאת כלי לגוי כדי לפטור מטבילת כלים : הרב. האם הרב מכיר מקור להיתר בשם הרב אליהו זצ"ל להקנות לגוי את הכלי גם ללא שהגוי יודע כדי להמנע מטבילת כלי חשמלי או כלי סתם? מראש
תשובה: כן, כך הציע הרב אליהו זצ"ל אם אין פתרון אחר. אפשר להקנות מתנה לאדם גם ללא ידיעתו, אם זה לא גורם לו נזק כלשהו.
שאלה: בירורים בשידוכים: מותר לי לשלוח את חברה שלי שכביכול תברר עלי אצל מישהי כדי לדעת מה היא אומרת עלי? (יש לי איזשהו חשד כלפיה ואני רוצה להפריך אותו)
תשובה: ש אם זה לתועלת וכדי להוסיף אהבה ולהוריד הקפדות - מותר